text: Kongelig ballet i Varde
  02 februar 2012 kl. 15.17
  Balletskolen på Det kongelige teater er i disse dage på besøg i Varde Kommune hvor skolebørnene og deres forældre kan få en lille smagsprøve på hvad balletbørnene kan.
  Balletskolen viser derudover små uddrag af kendte balletter som svanesøen og vestjyderne kan også opleve balletskolens internationale succes med kompagni B live 2012. Arrangementet foregår i ølgodhallerne og skal fange de unges interesse for andet kultur end fodbold og håndbold.
  Balletoplevelsen indgår i Vardes Kulturelle Rygsæk, hvor Varde Kommune igen giver områdets børn kulturoplevelser på højt niveau og dermed satser på børnenes oplevelser, læring og udvikling.
  